התוכנית "תיק תקשורת" מה-19.6.2008: האם התקשורת עשתה דמוניזציה לבועז יונה, או שהקבלן הנמלט הביא על עצמו את הסיקור התקשורתי לו זכה? | התנהלותה של התקשורת בעת סיקור נפגעים מנפילות קסאם | וחיים זיסוביץ על מפיקי התוכנית "ראש בקיר", שהזמינו את נפגעי "חפציבה" להשתתף בשעשועון
 כתב ערוץ 2 משה נוסבאום, יחד עם עיתונאים אחרים, ניסה לראיין את הקבלן הנמלט בועז יונה במטוס שהחזיר אותו ארצה. יונה, מנכ"ל חברת הבנייה "חפציבה" שפשטה את הרגל והשאירה מאות משפחות ללא דירה, התפרץ והאשים את התקשורת ששפטה אותו. האם היה מקום לערוך את הראיון במטוס? האם התקשורת עשתה עוול ליונה, ומה היה תפקידם של יועצי התקשורת בעניין? חיים זיסוביץ משוחח עם נוסבאום; עם יועץ התקשורת של יונה, בני כהן; עם העיתונאי גדעון לוי ועם היחצ"ן אמיר דן.  התקשורת סיקרה בהרחבה את הנפגעים מרקטות הקסאם שנורו על ישראל מרצועת עזה, אולם האם היא התנהלה ברגישות מספקת? חיים זיסוביץ משוחח עם בימלה ארד, סבתו של הילד אמיר ארד שנפצע מרקטה בקיבוץ גבים, ועם הכתב בדרום של ערוץ 2, שגיא בשן, על התנהלותה של התקשורת בעת סיקור נפגעים מנפילות קאסם, על העדר הפרטיות והטרדת קרובי משפחה.  חיים זיסוביץ על מפיקי התוכנית "ראש בקיר", שהזמינו את נפגעי חברת חפציבה להשתתף בשעשועון.